ჰათრა

ჰათრა (არაბ. الحضر‎) — უჯვეშაში ნოღა ერაყის. ასე რჩქინელი რე მუჭოთ ალ-ჰადრი. ნოღა ბაღდადიშე 290 კმ-ით ოორუეშე იდვალუაფუ. ჰათრა დოხოლაფირო ჯვ. წ. III ოშწანურას დარსხუეს უჯვეშაში არაბული ტომეფქ. წჷმარინუანდჷ პართიაშ იმპერიაშ რელიგიურ დო ოვაჭარე ცენტრის, გოვითარაფაშ კონკას ჯვ. წ. II-I ოშწანურეფს მიოჭირინუ. მოგვიანაფილო გჷნირთჷ საეგებიოთ მაართა არაბული ომაფეშ ნანანოღათ, ნამუთ წჷმორინელი რდჷ ნოღეფიშ რსხუთ — ჰათრათ დო თიშ ობჟათე-ბჟადალშე მადვალუ ნოღეფით: პალმირა, ბაალბექი, პეტრა. რეგიონი ჰათრაშე იკონტროლებუაფუდჷ დო თის არაბეფიშ ომაფე ჯოხოდჷ, ნამუთ პართიაშ იმპერიაშ ბჟადალშე იდვალუაფუდჷ დო გვერდო ავტონომიათ რგებაფულენდჷ. მოგვიანეთ, ჰათრაქ ძალამი თხილერი ნოღათ გჷნირთჷ, ნამუთ წიმი აწურედჷ რომიშ იმპერიაშ მიშაკათინეფს დო შანულამ როლს ლაჸაფენდჷ მაჟირა პართიულ ლჷმას. 1985 წანას, იუნესკოქ ჰათრა მოსოფელიშ მონძალაშ ობიექტეფიშ ერკებულშა გემიშეჸონჷ. 2015 წანაშ მელახის, „ისლამურ სახენწჷფოშ“ ჯიჰადისტი მალიმორეფქ ჰათრაშ აკნაცჷმეფიშ მოჯალაგუა დიჭყეს.. თაშნეშე ქოძირით მოსოფელიშ მონძალაშ ობიექტეფიშ ერკებული აზიას დო ოკიანეთის რესურსეფი ინტერნეტის http://lexicorient.com/e.o/hathra.htm Archived 2006-07-27 ვებ-ხასჷლას Wayback Machine. http://www.britannica.com/eb/article-9039509 http://shezaf.net/english/Video/Video/Hatra.html Archived 2011-07-16 ვებ-ხასჷლას Wayback Machine. Hatra on UNESCO სქოლიო